Diari Oficial de la Generalitat Valenciana


Sumari del DOGV 6367, del 01-10-2010 (2010/10294)

RESOLUCIÓ de 13 d'agost de 2010, de la Conselleria d'Educació, per la qual es modifica l'autorització al Centre autoritzat d'Ensenyances Artístiques Professionals de Música Districte Marítim Grau de Gandia de la població de Gandia-Grau.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10022


Data del document
:   13-08-2010

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * centre d'ensenyament

RESOLUCIÓ de 13 d'agost de 2010, de la Conselleria d'Educació, per la qual es modifica l'autorització al Centre autoritzat d'Ensenyances Artístiques Professionals de Música Districte Marítim Grau de Gandia de la població de Gandia-Grau. [2010/10332]  
L'expedient ha sigut iniciat pel representant de la titularitat del Centre autoritzat d'Ensenyances Artístiques Professionals de Música Districte Marítim Grau de Gandia, número de codi 20464978, de Gandia-Grau, en sol·licitud d'autorització per a impartir l'especialitat instrumental de Guitarra Eléctrica, de Grau Professional.  
Per Orde de la Conselleria de Cultura i Educació, de 8 de juny de 2000 (DOGV 07.07.2000), es va autoritzar al Centre Professional de Música Districte Marítim Grau de Gandia per a impartir les especialitats instrumentals de Grau Elemental i Mitjà de: Piano, Guitarra, Viola, Violí, Violoncel, Contrabaix, Flauta Travessera, Clarinet, oboé, fagot trompa, trompeta, trombó, tuba, percussió i Saxòfon; a més de l'especialitat de Grau Mitjà de Cant. I se li van autoritzar 140 llocs escolars per al Grau Elemental i 180 llocs escolars per al Grau Mitjà. I per Orde de 24 de juliol de 2007 (DOCV de 20.08.2007), s'amplia l'autorització amb l'especialitat instrumental de Grau Mitjà de Dolçaina.  
Vist l'informe favorable de la Inspecció Educativa, es desprén que la titulació i programació presentada, per a impartir l'ensenyança sol·licitada de Guitarra, s'ajusten al que s'establix en la legislació vigent aplicable.   
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartisquen ensenyances artístiques; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010); i el Decret 158/2007, de 21 de setembre (DOGV de 25.09.2007), del Consell, pel qual s'establix el currículum de les ensenyances professionals de música i es regula l'accés a estes ensenyances.  
Vista la proposta del director general d'Ordenació i Centres Docents de data 13 d'agost de 2010 i de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i en virtut de la delegació establida en la Resolució de 22 de juny de 2010, resolc:  
Primer  
Autoritzar al centre següent l'ampliació de les seues ensenyances en els termes que s'especifiquen:  
Denominació genèrica del centre: Centre autoritzat d'Ensenyances Artístiques Professionals de Música  
Denominació específica del centre: Districte Marítim Grau de Gandia   
Titular: Associació Escola de Música Districte Marítim Grau de Gandia  
Domicili: av. del Port, s/n  
Localitat: Gandia-Grau (46546)  
Província: València  
Codi: 53453596  
S'autoritza l'ensenyança musical de Grau Professional de l'especialitat instrumental de Guitarra Eléctrica.  
El centre impartirà, a més, les ensenyances que se li van autoritzar per les ordes anteriorment citades, sense variació del nombre de llocs escolars, per al Grau Elemental i el Grau Mitjà.  
Segon  
Qualsevol modificació dels termes d'esta orde requerirà la preceptiva autorització de l'administració Educativa.  
Tercer  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i contra la mateixa es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 13 d'agost de 2010.- El conseller d'Educació, p. d. (Resolució 22.06.2010; DOCV núm. 6301, d'1 de juliol de 2010), la secretària autonòmica d'Educació: Concepción Gómez Ocaña.